Rikunarita-ORG/Wikinium huggingface dataset:
# Leonard Nimoy

Leonard Nimoy cca. 1980.
**Leonard Nimoy** (Boston, 26. ožujka 1931. - Bel Air, 27. veljače 2015. ) bio je američki filmski i tv glumac i redatelj, najpoznatiji po ulozi Spocka u TV-seriji i seriji filmova *Zvjezdane staze*.

## Biografija

Rodio se u Bostonu u obitelji židovskih imigranata iz bivšeg Sovjetskog saveza. Prvi glumački nastup imao je sa devet godina, a nakon kratkog studiranja na Boston College-u odlazi u Kaliforniju u želji da postane glumac.

Filmski debi ostvario je u filmu "Queen for a day" iz 1951. godine, dok je popularnost stekao tijekom 1960-ih godina ulogom Spocka u tv seriji Zvjezdane staze (1966.-1969.). Istu ulogu ponovio je više puta u filmskim adaptacijama znanstveno-fantastične franšize, a zadnji put odigrao je danas već legendarnu ulogu u posljednjem filmu u nizu, Zvjezdane Staze XI. iz 2009. godine.

## Redatelj

Kao redatelj okušao se u režiranju filmova iz serijala koji ga je proslavio (Zvjezdane staze 3: Potraga za Spockom (1984.) i Zvjezdane staze 4: Povratak kući (1986.), a režirao je i popularnu komediju Tri muškarca i dijete (1987.).

## Napomene

## Literatura

* *Opća i nacionalna enciklopedija u 20 svezaka, sv. XIV, Zagreb, 2007.* ISBN 978-953-7224-14-1

## Vanjske veze

* IMDb - Leonard Nimoy
* Stranice službenog fan kluba Arhivirano 2020-10-30 na Wayback Machine-u
* Biografija Arhivirano 2010-02-03 na Wayback Machine-u
# Gim Gi-yeong

| Kim Ki-young |
| --- |
| Biografske informacije |
| Rođenje | (1919-oktobra-10)10. oktobra 1919. Seul, Koreja |
| Smrt | 5. februara 1998. (dob: 75) Seul, Južna Koreja |
| Profesionalne informacije |
| Zanimanje | filmski režiser, scenarist, producent, montažer |
| Opus |
| Djelatni period | 1955–1990 |
| Znamenita djela |
| *Hanyo* |
| Inspiracija |
|
Od
* Josef von Sternberg Fritz Lang
 |
|
Na
* Park Chan-wook
 |

| Gim Gi-yeong |
| --- |
| Hangul | 김기영  |
| Hanja | 金綺泳  |
| Revidirana romanizacija | Gim Gi-yeong  |
| McCune–Reischauer | Kim Ki-yǒng  |

**Kim ki-young** (10. oktobar 1919 - 5. februar 1998) bio je južnokorejski fllmski režiser, najpoznatiji po horor-melodrami *Hanyo*, koje se danas često navodi kao jedno od najboljih ostvarenja korejske kinematografije. 1970-ih su njegovi filmovi, snimani u nezavisnoj produkciji sa niskim budžetom, uživali izueztan komercijalni uspjeh, ali zbog svoje izrazite žanrovske određenosti nisu uživali naklonost kritike. 1990-ih je među mlađim generacijama sineasta došlo do povećanja zanimanja za njegov opus, pa je Kim ki-young priznat kao ozbiljan i kvalitetan filmski autor. Zajedno sa suprugom je stradao u požaru kuće izazvanom kratkim spojem.

## Literatura

* Heo, Ji-ung (2006-02-17). „김기영의 마술적 리얼리즘을 회상하다 (Recollection on the magic realism of Kim Ki-young)” (korejski). Dong-a nuri / Film.2.0. Arhivirano iz originala na datum 2008-02-26. Pristupljeno 2008-01-28.
* „The House of Kim Ki-young”. Arhivirano iz originala na datum 2004-03-27. Pristupljeno 2008-01-22.  – an extensive page of critical writings
* Ki-young Kim na sajtu IMDb
* Kim, Hong-joon (editor) (2007) (English, Korean). *Korean Film Directors: Kim Ki-young*. Seoul: Seoul Selection.
* Kim, Young-jin; Kwon Yong-min; Park Ji-yeon; Lee Sang-yong. „An Interview (with Kim Ki-young) to Mark the Pusan Retrospective”. The House of Kim Ki-young. Arhivirano iz originala na datum 2004-05-08. Pristupljeno 2008-02-07.
* Lee, Youn-Yi. „Biography (Kim Ki-young), Part 1”. The House of Kim Ki-young. Arhivirano iz originala na datum 2004-05-05. Pristupljeno 2008-01-21.
* Lee, Youn-Yi. „Biography (Kim Ki-young), Part 2”. The House of Kim Ki-young. Arhivirano iz originala na datum 2004-05-09. Pristupljeno 2008-02-07.
* Stephens, Chuck (June 10, 1998). „Meet Mr. Monster: A peek inside the cine-crypt of Kim Ki-young”. San Francisco Bay Guardian. Arhivirano iz originala na datum 2002-08-02. Pristupljeno 2008-01-19.
# Joon-ho Bong

|  |
| --- |
| **Joon-ho Bong** |
|  Joon-ho Bong 2010. godine |
|  |
| Rođenje
 | 14. rujna 1969. Daegu, Južna Koreja
 |
| Godine rada
 | 1999.-
 |

**Bong Joon-ho** (Daegu, 14. IX 1969. - ) je južnokorejski filmski redatelj i scenarist. Najpoznatiji je po svojim filmovima *Sjećanja na ubojstvo* i *Domaćin*.

## Mlade godine

Bong Joon-ho je rođen 1969. u Daegu. Studirao je i završio socijologiju i film na korejskoj akademiji filmske umjetnosti.

## Karijera

Bong je 1999. napisao scenarij za triler „**Phantom: The Submarine**“ koji nije osobito bio zapažen. Bong je također režirao nekoliko hvaljenih kratkih filmova prije svojeg prvog dugometražnog filma, „Psi koji laju nikada ne grizu“ iz 2000. za koji je osvojio nagradu na filmskom festivalu u Hong Kongu. U filmu se priča odvija oko nezaposlenog profesora kojeg toliko iritiraju zvukovi pasa koji laju u njegovoj zgradi da ih počne otimati. Iako hvaljen, taj je film slabo prošao na kino blagajnama. No, 2003. je režirao hvaljenu krimi dramu „Sjećanja na ubojstvo“ labavo zasnovanoj na stvarnim događajima o prvom korejskom serijskom ubojici iz 1986. Film je bio veliki komercijalni uspjeh te je pomogao skrenuti pozornost svjetske kinematografije na Južnu Koreju, a Bong je za njega osvojio **Grand Bell Award** južnokorejske filmske industrije u kateogriji najboljeg novog redatelja. 2005. je napisao scenarij za slabo zapaženu dramu “*Antarktički dnevnik*” u kojem nekoliko istraživača na svojem putovanju prema Južnom Polu naiđu na dnevnik preminule ekspedicije.

2006. dobio je na raspolaganje iznimno velik budžet od 10 milijuna $ za svoj fantastični film „Domaćin“ u kojem se čudovište stvoreno američkim otpadom pojavi iz rijeke Han i počne terorizirati građane Seula. Film je vidjelo preko 13 milijuna gledatelja u kinima čime je postao najkomercijalniji južnokorejski film svih vremena a naišao je i na pohvale kritičara koji su hvalili nepredvidljive detalje, a prikazan je i u Hrvatskoj u sklopu **2. revije Azijskih filmova**.

Bong je poznat po svojem konvencionalom, tradicionalnom stilu odrađenom na nekonvencionalni način; on miješa dramu i komediju, a ne libi se u svoje priče i donijeti presjek društva i iznjeti politički komentar na situaciju u svijetu. Ima simpatije za svoje likove te posjeduje humani dodir u svojim filmovima. Poput kolege, redatelja Chan-wook Parka, Bong je član lijevo orijentirane južnokorejske *demokratske radne stranke*.

## Filmografija

* 2000. - Psi koji laju nikada ne grizu
* 2003. - Sjećanja na ubojstvo
* 2006. - Domaćin
* 2008. - Tokyo!
* 2009. - Majka
* 2013. - Snowpiercer
* 2014. - Haemoo

## Vanjske veze

* Joon-ho Bong na IMDb-u
* Intervju sa redateljom Bongom
* Još jedan intervju sa redateljom Bongom
# Vlažna subtropska klima

| Vlažna subtropska klima
 |
| --- |
| Karta sa regijama svijeta koje imaju Vlažnu subtropsku klimu (žutozeleno su označena područja sa klimom **Cfa**, a tirkizno sa **Cwa** klimom)Karta sa regijama svijeta koje imaju Vlažnu subtropsku klimu (žutozeleno su označena područja sa klimom **Cfa**, a tirkizno sa **Cwa** klimom) |
|  |

**Vlažna subtropska klima** je samo jedna varijacija suptropske klime, koju karakteriziraju vruća vlažna ljeta i blage zime, sa ravnomjerno raspoređenim količinama oborina tokom cijele godine. Prema Köppenovoj klasifikaciji klime ta kategorija pokriva širok spektar klimatskih karakteristika, koje se značajno razlikuju po zimskim temperaturama.

## Karakteristike

Područja sa ovim tipom klime leže po svim kontinenatima između 20° sjeverne i 35° južne geografske širine. Taj tip klime ima dva podtipa **Cfa** i **Cwa**, koji je rašireniji.

Tokom ljeta, krajevi sa ovom klimom su u velikoj mjeri pod utjecajem vlažnog oceanskog zraka. Temperature su visoke, najtopliji mjeseci prosječno imaju oko 27 °C, sa srednjim dnevnim maksimumom od 30 do 38 °C i vlažne tople noći. Ljeta su obično nešto vlažnija nego zime, sa puno grmljavinskih oluja, uz česte tropske ciklone. Najhladniji mjeseci su najčešće vrlo blagi (5-12 °C), iako ni mrazevi nisu rijetki. Zimske oborine prvenstveno uvjetuju frontalni cikloni iz polarnih krajeva.

Po Sjevernoj Americi, u proljeće i početkom ljeta česti su snažni tornadi, jer tad dolazi do sudara fronti toplog vlažnog zraka koje krenu ​​prema sjeveru, i hladnih polarnih fronti. U Istočnoj i Južnoj Aziji, uticaj monsuna rezultira sa modificiranom vlažnom suptropskom klimom **Cwa**, koju definiraju suhe zime zbog sibirske anticiklone. Krajevi sa tim tipom klime imaju nešto veći godišnji temperaturni raspon, nego krajevi sa tipom klime **Cfa**. Zime su sunčane i često prohladne. Godišnja količina oborina iznosi prosječno oko 1000 mm, ali variraju od 750 do više od 2000 mm.

## Povezano

* Suptropska klima
* Köppenova klasifikacija klime

## Izvori

## Vanjske veze

* *Humid subtropical climate* na portalu Encyclopædia Britannica Online (`en`)
* Updated world map of the Koppen-Geiger climate classification  (PDF) (`en`)
# Shandong

|  |
| --- |
| **Shandong** Shāndōng Shěng
 |
|

|  |
| --- |
|  |
| **Država** |  Kina
 |
| **Upravni oblik** | pokrajina
 |
| **Službeni jezik** | kineski i dijalekti
 |
| **Glavni grad** | Jinan
 |
| **titula\_vladara** | Jiang Daming
 |
| **Površina** | 157.168 km²
 |
| **Stanovništvo** | 95.793.065
 |
| **Gustoća** | 609 stanovnika na km²
 |
| **Web stranica** | www.sd.gov.cn/
 |

 |

**Shandong** čita se**Šandung** (kin. 山東, 山东, Shāndōng - istočno od planina) je pokrajina u istočnom delu Narodne republike Kine. Najveći dio pokrajine prostire se po velikom Polutoku Shandong koji je okružen Žutim i Bohajskim morem. Pokrajini takođe pripada donji tok reke Hoangho.

Glavni grad Šandunga je Jinan. Pokrajina ima površinu od 156.700 kvadratnih kilometara i oko 94 miliona stanovnika (2008).

## Reference

## Vanjske veze

* Službene stranice pokrajine Shandong (`zh`)
# Friedrich II Veliki

| Fridrik II. Veliki |
| --- |
| thumb |
| Rođenje | (1712-januara-24)24. januara 1712. Berlin  |
| Smrt | 17. augusta 1786. (dob: 74) Potsdam |

**Fridrik II. Veliki** (Berlin, 24. 1. 1712. — Potsdam, 17. 8. 1786.), pruski kralj (1740. - 1786.) iz vladarske kuće Hohenzollern. Sin je Fridrika Vilima I. kojeg je naslijedio 1740. godine. Bio je vladar prosvijećenog apsolutizma, veliki osvajač i reformator pruske države.

## Biografija

U mladosti se često sukobljavao s ocem, no poslije stječe njegovo povjerenje i naklonost.

Sudjelovao je u Ratu za austrijsku baštinu, za kojeg je je u dva rata Austriji oduzeo Šlesku. Zatim je ojačao vojne snage i uključio se 1756. u Sedmogodišnji rat u savezu sa Velikom Britanijom. Premda je ratovao s moćnim suparnicima; Austrijom, Francuskom i Rusijom, iskazao se kao sposoban vojskovođa i ratni strateg te je zajedno sa suparnicima sudjelovao u prvoj diobi Poljske i stekao Istočno Pomorje bez Gdanjska i Toruna.

Poslije rata radio je na gospodarskom oporavku zemlje, ali je velikim porezima izazvao nezadovoljstvo u narodu. U duhu prosvijećenog apsolutizma, proveo je reforme u zakonodavstvu i sudstvu te je ukinuo mučenje. Za njegove vladavine grade se kanali, ceste te otvaraju obvezne škole za mušku djecu.

## Pokrovitelj umjetnosti

Na svom je dvoru okupljao književnike, a i sam se bavio pjesništvom. Napisao je raspravu protiv Machiavellija *Antimachiavell*, te niz političkih, povijesnih i književnih djela.

Dopisivao se s Voltaireom, ali se kasnije razilazi s njegovim filozofsko-političkim stavovima.

## Reference

## Literatura

* *Opća i nacionalna enciklopedija u 20 svezaka, sv. VII, Zagreb, 2005.* ISBN 953-7224-07-4
# Charleston, South Carolina

| Charleston
 |
| --- |
| Ulica u centru gradaUlica u centru grada |
|  |
| Koordinate: ﻿ / ﻿ |
| **Država** |  SAD
 |
| **Savezna država** |  Južna Karolina
 |
| **Okrug** | Charleston, Berkeley
 |
| **Naseljen** | 1670.
 |
|  |
| **Vlast**  |
|  - **Gradonačelnik** | Joseph P. Riley, Jr.
 |
|  |
| **Površina**  |
|  - **Ukupna** | 405.5 km²
 |
| **Visina** | 4
 |
|  |
| **Stanovništvo** (2011.)
 |
|  - **Urbano područje** | 123 240
 |
|  |
| **Vremenska zona** | UTC-5 (UTC-4)
 |
| **Poštanski broj** | 29401, 29403, 29405, 29406, 29407, 29409, 29412, 29414, 29424, 29425, 29455, 29492
 |
| **Pozivni broj** | 843
 |
| **Službena stranica** www.charleston
 |
| Karta
 |
| Charlestonclass=notpageimage| Charleston na karti Sjedinjenih Američkih Država
 |

**Charleston** je glavni grad američke savezne države Južna Karolina, na jugoistoku Sjedinjenih Američkih Država od 123 240 stanovnika.

## Geografija

*Charleston* leži u istoimenom zaljevu na obali Atlanskog oceana, nastalom estuarijem rijeka Ashley i Cooper.

## Historija

Grad je osnovan 1670. kao jedno od prvih naselja na tlu Sjedinjenih Američkih Država, i nazvan *Charles Towne* u čast Engleskog kralja Charlesa II. (današnje ime dobio je 1783.). Prvo naselje kolonisti su napustili 1680. i preselili se na bolju lokaciju, na zapadnu obalu rijeke Ashley. Naselje je brzo raslo pa je 1690. bilo među prvih pet najvećih gradova, sve do 1840. *Charleston* je bio među prvih deset gradova Sjedinjenih Američkih Država.

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

* Službene stranice grada Arhivirano 2012-07-30 na Wayback Machine-u (`en`)
# 305.

|  |  |
| --- | --- |
| Milenijum:
 | 1. milenijum
 |
| Vjekovi:
 | 3. vijek – **4. vijek** – 5. vijek
 |
| Decenija:
 |  270-e  280-e  290-e  – 300-e –  310-e  320-e  330-e  |
| Godine:
 | 302 303 304 – **305** – 306 307 308
 |

Godina **305.** (**CCCV**) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva Konstancija i Valerija** (ili, rjeđe, **godina 1058. *Ab urbe condita). Oznaka 305. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 1.5.—Rimski carevi Dioklecijan i Maksimijan se povlače sa prijestolja. Novim carevima (*Augusti*) su proglašeni njihovi designirani nasljednici Konstancije Klor i Galerije; novim pod-carevima (*Caesari*) su imenovani Flavije Valerije Sever i Maksimin Daja.
* Rijeka Daysan poplavljuje Edesu.
* U zapadnom dijelu Carstva je glavni grad premješten iz Rima u Mediolanum (današnji Milano).
* Sveti Prokul, svetac Pozzuolija i Sveti Januarije, zaštitnik Napulja su bačeni divljim zvijerim u Pozzuolijevom Flavijskom amifeatru, a potom im je odrubljena glava kod Solfatare.
* Maksimin Daja vrši žestoke progone kršćana u Egiptu, tjerajući mnoge kršćane da utočište pronađu u pustinji. Zbog toga se u Egiptu među kršćanima počinje razvijati monaški način života, a u pustinji prvi monasi počinju razvijati koptske tekstove kojima propagiraju kršćanstvo.
* Podignut Galerijev luk.
* Koncil u Iliberisu određuje da svi kršćanski svećenici moraju živjeti u celibatu. Također je svim kršćanima zabranjeno posjećivati domove Jevreja, a kršćankama se zabranjuje udaja za Jevreje sve dok se ne preobrate (ili 306).

## Rođenja

* Sveti Damas, papa (366—383)

## Smrti

* Hijeroklo, prokonzul Bitinije koji je podstrekavao progone kršćana pod Galerijem
* Januarije, svetac zaštitnik Napulja
* Porfirije, neoplatonistički filozof
* Prokul iz Pozzuolija, svetac zaštitnik Pozzuolija
* Wang Rong, kineski političar i učenjak
* Tuoba Yituo, poglavica plemena Tuoba
# Bandar Seri Begawan

| Bandar Seri Begawan ابندر سري بڬاوان
 |
| --- |
| Ulica Gadong u centru gradaUlica Gadong u centru grada |
|  |
| Koordinate: ﻿ / ﻿ |
| **Država** |  Brunej
 |
|  |
| **Površina**  |
|  - **Ukupna** | 100.36 km²
 |
|  |
| **Stanovništvo** (2001.)
 |
|  - **Urbano područje** | 27 285
 |
|  - **Područje utjecaja** | 81 500
 |
|  |
| **Vremenska zona** | UTC+7:39 (UTC)
 |
| **Službena stranica** www.municipal-bsb
 |
| Karta
 |
| **Lua greška in Modul:Location\_map at line 522: Unable to find the specified location map definition: "Module:Location map/data/Brunej" does not exist.** |

**Bandar Seri Begawan** (malajski: بندر سري بڬاوان ) sve do 1970. zvan **Grad Brunej** je glavni i najveći grad Sultanata Brunej od 27 285 stanovnika, u užem centru grada, u široj okolici živi 81 500 ljudi.

## Geografija

Grad leži duž obala rijeke Brunej blizu njenog ušća u Zaljev Brunej koji je dio Južnog kineskog mora, na sjevernoj obali otoka Borneo.

## Historija

Kako je Brunej od 1888. pa sve do 1984. bio britanski protektorat njegov formalni vladar sultan Hashim i njegova prijestolnica dijelila su sudbinu sa metropolom. Pa je grad je za vrijeme Drugog svjetskog rata pretrpio velika razaranja, tako da je nakon rata nanovo izgrađen.

*Bandar Seri Begawan* je tek 1984. postao glavni grad nezavisnog Bruneja.

## Znamenitosti, kultura i školstvo

Džamija sultana Omara Ali Saifudina
Najveća atrakcija grada je Džamija sultana Omara Ali Saifudina, podignuta 1958. od talijanskog mramora, jedna od najvećih u jugoistočnoj Aziji. Uz nju su to i Kraljevska palača (Istana Nurul Iman), i stadion Hassanal Bolkiah.
*Bandar Seri Begawan* ima univerzitet, koji je osnovan 1985.

## Privreda

*Bandar Seri Begawan* je u svojoj ne tako dalekoj prošlosti bio centar trgovine poljoprivrednog kraja, i velika luka.

Nakon otkrića velikih količina nafte još prije Drugog svjetskog rata - točnije od 1926. potpuno se izmjenila ekonomija Bruneja i grada. Tako da je današnji *Bandar Seri Begawan* financijsko trgovački centar u kojoj je većina poslova vezana uz naftu.

*Bandar Seri Begawan* ima međunarodni *Aerodromom Brunej* (IATA: **BWN**, ICAO: **WBSB**) 11 km od centra grada.

## Reference

## Vanjske veze

* Službene stranice grada Arhivirano 2012-10-29 na Wayback Machine-u (`en`)
* *Bandar Seri Begawan* na portalu Encyclopædia Britannica (`en`)
# Sila (kraljevina)

| Sila
 |
| --- |
| Na srpskohrvatskom
 | Sila
 |
| Hangul
 | 신라
 |
| Hanđa
 | 新羅
 |
|  |

**Sila kraljevstvo** je bilo jedno od Tri kraljevstva stare Koreje. Sila ja osvojila ostala kraljevstva u sedmom stoljeću: Baekđe 660 godine, i Gogurjeo 668 godine. Historičari često zovu Silu u doba poslije njenog osvajanja ostalih kraljevstava kao Ujedinjena Sila.

## Nastanak Sile

Unified Silla新羅
Historičari smatraju da je prvi kralj i osnivač Sile bio Bak Hjeokgeos godine 57. pne.. Sigurno je da je već u drugom stoljeću bio jasan savez političkih entiteta u jugoistočnoj Koreji. Kralj Naemul (356-402) uspostavlja monarhiju u kojem je kraljev nasljednik njegov najstariji sin. U šestom stoljeću Sila osvaja Gaja konfederaciju i postaje moćna država.

Država podržava Budizam i vjera brzo raste u Sili. Mnogi hramovi su napravljeni u ovo doba, najpoznatiji od njih su kod Hvangjongsa, Pulguksa, i Sokurama. Hramovi su bili izgrađeni u tradicionalnom stilu. Kasnije se hramovi prave od kamena umjesto drva.

## Uspon Sile

Kralj Jinheung (540-576) uspostavlja moćnu armiju. Tako u sedmom stoljeću, ulazi u savez sa Kineskom Teng dinastijom. Pod vodstvom Kralja Mujeola (654-661), Sila osvaja Baekđe kraljevstvo 660 godine.

Čuveni general Kim Ju-šin (Koji je zajedno sa Kineskim saveznicima osvojio i Baekđe) ne uspijeva da osvoji Gogurjeo u prvom napadu 661 godine, ni drugom 667. Tek 678 godine uspije i Gogurjeo pada Sili. I tako pod vodstvom Kralja Munmu (Mujeolov nasljednik), Koreja je prvi put ujedinjena. U sljedećoj dekadi, Sila prekida savez sa Kinom i bori se da izbaci Kinesku vojsku sa njihovog tla da bi uspostavili ujedinjeno Korejsko kraljevstvo. Ujedinjena Sila je trajala 267 godina. Konačno, pod vodstvom Kralja Gjeongsuna, pada Gorjeu 935 godine.

## Značajne Činjenice

Glavni grad Sila kraljvestva je bio Gjeongđu (慶州). Mnogi Sila hramovi i grobovi se još uvijek mogu naći u centru Gjeongđua. Sila grobovi (za plemstvo) su bili napravljeni od kamena, a okruženi brežuljakom zemlje. Veliki broj predmeta iz Sila doba se mogu naći svuda u Gjeongđu. Historijsko područje u okolini Gjeongđua je dio spiska mjesta svjetskog nasljeđa Ujedinjenih nacija, napravljen 2000 godine.

Brončano zvono od Kralja Seongdeoka Odličnog je velika turistička atrakcija. Zvono ima poseban zvuk o kojem postoji i legenda. Čeomseongdae astronomski opservatorij blizu Gjeongđua je poseban za doba u kojem je napravljed. Izgrađen je od 362 cigli, koje predstavljaju 362 dana mjesečnog kalendara.

## Vanjske veze

* Narodni Muzej Gjeongđua
# Un condamné à mort s'est échappé

| Un condamné à mort s'est échappé |
| --- |
| poster |
| Režija | Robert Bresson |
| Producent | Alain Poiré Jean Thuillier |
| Scenario | Robert Bresson |
| Uloge | François Leterrier Charles Le Clainche Maurice Beerblock Roland Monod |
| Muzika | Wolfgang Amadeus Mozart |
| Fotografija | Léonce-Henri Burel |
| Montaža | Raymond Lamy |
| Studio | Gaumont Film Company |
| Distribucija | Gaumont Film Company |
| Premijera | 11. novembra 1956 (1956-11-11) |
| Trajanje | 99 min. |
| Zemlja |  Francuska |
| Jezik | francuski |

Un condamné à mort s'est échappé ou Le vent souffle où il veut (srpskohrvatski: *Osuđenik na smrt je pobjegao ili Vjetar puše gdje hoće* je francuski crno-bijeli film snimljen 1956. u režiji Roberta Bressona. Radnja filma se temelji na memoarima francuskog obavještajca Andrea Davignyja i smještena je u lyonski zatvor Montluc za vrijeme njemačke okupacije u Drugom svjetskom ratu. Protagonist, koga tumači François Leterrier, je Fontaine, aktivist pokreta otpora koji se tamo našao nakon hapšenja i koji počinje planirati bijeg, svjestan da to mora učiniti prije nego što ga Nijemci likvidiraju. Bresson, koga su temi privukla i vlastita ratna iskustva u zarobljeničkom logoru, film je snimio u za njega karakterističnom minimalističkom stilu, koristeći neprofesionalne glumce te Mozartovu *Misu u C-molu* kao muzičku podlogu. *Un condamné à mort* je sljedeće godine na Kanskom festivalu osvojio nagradu za režiju, a danas se smatra jednim od klasika zatvorskog filma.

## Uloge

* François Leterrier — Pukovnik Fontaine
* Charles Le Clainche — François Jost
* Roland Monod — Pastor
* Maurice Beerblock — Blanchet
* Jacques Ertaud — Orsini
* Roger Treherne — Terry
* Jean Paul Delhumeau — Hebrard
* Jean Philippe Delamarre — Zatvorenik br. 110
* César Gattegno — Zatvorenik X
* Jacques Oerlemans — Glavni tamničar

## Izvori

## Vanjske veze

* A Man Escaped *review by François Truffaut]from* The Films in My Life *(New York: Simon & Schuster, 1978), p. 193-196.*
* *A Man Escaped* na sajtu IMDb
* *A Man Escaped* na Rotten Tomatoes-u (`en`)